## Odluka Ustavnog suda Republike Hrvatske broj U-I-821/95. od 18. listopada 1995

### NN 84/1995 (20.10.1995.), Odluka Ustavnog suda Republike Hrvatske broj U-I-821/95. od 18. listopada 1995

Ustavni sud Republike Hrvatske u sastavu ladranko Crnić predsjednik
Suda, te suci Zdravko Bartovčak, dr. Velimir Belajec, dr. Nikola Filipović,
Ante Jelavić Mitrović mr. Vojislav Kučeković, Jurica Malčić, mr. Hrvoje
Momčinovič, Ivan Marijan Severinac, Milan Vuković i Mladen Žuvela, odlučujući
o zahtjevu trećine zastupnika Županijskog doma Sabora Republike Hrvatske
za ocjenu suglasnosti zakona s Ustavom, na sjednici Suda održanoj dana
18. listopada 1995. godine, donio je slijedeću

## ODLUKU

### USTAVNOG SUDA REPUBLIKE HRVATSKE BROJ U-I-821/95. OD 18. LISTOPADA 1995

1. Odbija se zahtjev za ocjenu ustavnosti Zakona o izmjenama i dopunama
Zakona o izborima zastupnika u Sabor Republike Hrvatske ("Narodne
novine", broj 68/1995).

2.Odluka će se objaviti u "Narodnim novinama".

Obrazloženje:

Trećina zastupnika Županijskog doma Sabora (nastavno: podnositelji zahtjeva),
pozivajući se na odredbe članka 5., članka 125. i članka 126. Ustava Republike
Hrvatske, na odredbe članka 13. i članka 21. Ustavnog zakona o Ustavnom
sudu Republike Hrvatske ("Narodne novine", broj 13/1991, nastavno:
Ustavni zakon), i na odredbe članka 22., članka 30. i članka 37. Poslovnika
Ustavnog suda Republike Hrvatske ("Narodne novine", broj 29/1994,
nastavno: Poslovnik Suda), podnijeli su Ustavnom sudu Republike Hrvatske
zahtjev za ocjenu ustavnosti Zakona o izmjenama i dopunama Zakona o izborima
zastupnika u Sabor Republike Hrvatske (nastavno: Zakon).

Razlozi, na kojima podnositelji temelje svoj zahtjev, mogu se sažeti
u dvije grupe.

Prvu grupu čine razlozi kojima se upućuje na formalnu protuustavnost
Zakona, tj. na povrede odredaba koje određuju na čin donošenja, objavljivanja
i stupanja na snagu Zakona.

Njima podnositelji upućuju na povredu Ustava koja se očituje u sadržaju
odredbe članka 28. Zakona (koja je pogrešno u zahtjevu označena člankom
59. Zakona o izborima zastupnika u Sabor Republike Hrvatske). Podnositelji
nalaze da je tom odredbom kojom je određeno da navedeni Zakon stupa na
snagu danom objave u "Narodnim novinama", povrijeđen Ustav od
strane Zastupničkog doma Saboca Republike Hrvatske te da je njome Županijskom
domu Sabora Republike Hrvatske uskraćeno pravo suspenzivnog veta iz članka
81. alineja 4. Ustava.

Drugu grupu čine razlozi kojima se upućuje na materijainu protuustavnost,
dakle da pojedine odredbe Zakorka sadržajno praturječe odredbama Ustava
i to:

- članak 1. kojim je izmijenjen članak 5. stavak 3. Zakona o izborima
zastupnika u Sabor Republike Hrvatske ("Narodne novine", broj
22/1992,1/1993 i 11/1994);

- članak 6. stavak 1. kojim je izmijenjen članak I 5. stavak I. Zakona
o izborima zastupnika u Sabor Republike Hrvatske;

- članak 13. u dijelu kojim je izmijenjen članak 24. stavak 4. Zakona
o izborima zastupnika u Sabor Republike Hrvatske;

- članak 14. kojim se iza članka 24. u Zakonu o izborima zastupnika
u Sabor Republike Hrvatske dodaje novi članak 24a. ;

- članak 27. kojim se iza članka 58., ispod podnaslova "Prijelazne
i završne odredbe" u Zakonu o izborima zastupnika u Sabor Republike
Hrvatske dodaje novi članak 58a. i članak 28.

U zahtjevu iznijeti razlozi analizirani su pojedinačno i u njihovoj
ukupnosti, a u svezi, po podnositeljima zahtjeva, navedenih odredbi Ustava.

Ustavni sud je ocijenio da zahtjev za ocjenu ustavnosti Zakona o izmjenama
i dopunama Zakona o izboru zastupnika u Saboc Republike Hrvatske nije osnovan.

U svezi s tvrdnjom o formalnoj protuustavnosti Zakona ističe se :

Podnositelji zahtjeva u odredbi članka 28. osporenog Zakona, kojom je
određeno stupanje Zakona na snagu danom objave, nalaze sadržajno dvije
povrede Ustava od strane Zastupničkog doma Sabora kao donositelja Zakona
; jednu, glede ustavnih odredbi iz članka 90. Ustava o stupanju na snagu
zakona, i drugu, glede odredbi članka 81. alineja 4. Ustava o pravu suspenzivnog
veta.

Odredba članka 28. Zakona o izmjenama i dopunama kojom je određeno da
Zakon stupa na snagu danom objave u " Narodnim novinama", nije
protivna odredbama Ustava o stupanju na snagu zakona.

Članak 90. stavak 1. Ustava propisuje obvezu objave zakona u "Narodnim
novinama" prije stupanja na snagu.

Zakon o izmjenama i dopunama Zakona o izborima zastupnika u Sabor Republike
Hrvatske objavljen je u "Narodnim novinama" prije stupanja na
snagu, čime je postupljeno u skladu s navedenom ustavnom odredbom.

Članak 90. stavak 2. Ustava, daje zakonodavcu ovlaštenje da zakonom
drukčije odredi vrijeme stupanja na snagu zakona, kad utvrdi postojanje
osobito opravdanih razloga. Donoseći odredbu članka 28. osporenog Zakona,
zakonodavac je postupao u granicama navedenog ustavnog ovlaštenja.

Odredbom članka 28. osporenog Zakona nije Županijskom domu uskraćeno
pravo suspenzivnog veta; kako to navode podnositelji zahtjeva.

Prema odredbi članka 77. stavak 1. Ustava, oba doma Sabora Republike
Hrvatske mogu se raspustiti odlukom većine svih zastupnika svakog doma,
a to ovlaštenje domova Sabora nije vezano uz rok.

Zastupnićki dom Sabora Republike Hrvatske postupio je na temelju tog
ovlaštenja, donijevši odluku o svom raspuštanju većinom glasova svih zastupnika
Doma.

Slijedi da je nastupanjem posljedice ostvarenja ustavnog prava jednog
doma Sabora, prestala mogućnost ostvarenja ustavnog prava drugog doma Sabora.
Nakon raspuštanja Zastupničkog doma Sabora u skladu s odredbom članka 77.
stavak 1. Ustava, više nije bila moguća primjena odredbe čianka 81. aline
ja 4. Ustava o suspenzivnom vetu Županijskog doma Sabora.

Stoga ne postoji formalna protuustavnost na koju upućuju podnositelji
u zahtjevu.

U svezi s tvrdnjama podnositelja zahtjeva o materijalnoj protuustavnosti
Zakona ističe se:

Ocjena je Suda da članak 1. Zakona o izmjenama i dopunama kojim je izmijenjen
članak 5. stavak 3. Zakona o izborima zastupnika u Sabor Republike Hrvatske,
nije suprotan članku 45. stavak 2. Ustava, kako to navode podnositelji
zahtjeva.

Članak 45. stavak 1. Ustava Republike Hrvatske propisuje da je biračko
pravo (aktivno i pasivno) opće i jednako i imaju ga svi državljani Republike
Hrvatske s navršenih 18 godina. lmaju ga dakle i hrvatski državljani sa
stalnim prebivalištem u inozemstvu. To njihovo pravo razrađuje se izbornim
zakonodavstvom, pa tako i člankom 5. stavkom 3. Zakona o izborima zastupnika
u Sabor Republike Hrvatske i nije ograničeno samo na glasovanje, kako to
navode podnositelji zahtjeva pozivajući se na odredbu članka 45. stavak
2. Ustava. Ta ustavna odredba ničim ne ograničava ostvarivanje biračkog
prava hrvatskim državljanima izvan granica Republike Hrvatske, bez obzira
imaju li ili ne prebivalište u Republici Hrvatskoj, već samo propisuje
dodatnu obvezu Republike Hrvatske da osigura hrvatskim državljanima, koji
se u doba izbora zateknu izvan granica Republike Hrvatske, glasovanje i
u državama u kojima se nalaze ili na koji drugi način određen zakonom.

Iz tih razloga, osporena odredba članka 1. Zakona o izmjenanka i dopunama
Zakona o izborima zastupnika u Sabor Republike Hrvatske, nije protivna
smislu ustavnih odredbi sadrianih u stavku 2. članka 45. Ustava.

Podnositelji zahtjeva navode da je protuustavna i odredba članka 6.
stavak 1. Zakona o izmjenama i dopunama kojim je izmijenjen članak 15.
stavak 1. Zakona o izborima zastupnika u Sabor Republike Hrvatske na način
da je rok prispijeća prijedloga Izbornoj komisiji, produžen s 12 na 14
dana.

Podnositelji zahtjeva navode da je ta odredba u suprotnosti s člankom
14. stavak 2. Ustava; jer je zbog zakašnjelog "dolaska na teren"
"Narodnih novina" taj rok skraćen s 14 na 10 dana, što da je
dovelo do nejednakosti hrvatskih državljana pred zakonom.

Zajamčena jednakost svih pored zakonom iz stavka 2. članka 14. Ustava
znači da su građani jednaki u pravima i obvezama koja im određuje zakon.

Sud ocjenjuje da razlozi, kojima podnositelji zahtjeva obrazlažu svoju
tvrdnju o protuustavnosti navedene zakonske odredbe, su razlozi koji upućuju
na faktičnu nejednakost, koju Ustav ne uređuje i ne jamči, i takvi razlozi
nisu osnovani u pravcu pozivanja na ustavnu odredbu o jednakosti svih pred
zakonom te osporena odredba članka 6. stavak 1. Zakona o izmjenama i dopunama
Zakona o izborima zastupnika u Sabor Republike Hrvatske, nije povrijedila
člankom 14. stavkom 2. Ustava zajamčenu jednakost građana.

Članak 13. Zakona o izmjenama i dopunama, u dijelu kojim je članak 24.
stavak 4. Zakona o izborima zastupnika u Sabor Republike Hrvatske izmijenjen
glede određivanja postotka koji minimalno mora dobiti jedna lista da bi
imala pravo sudjelovati u diobi zastupničkih mjesta (prohibitivne klauzule),
podnositelji zahtjeva označuju protivnim članku 3. Ustava, navodeći da
takva zakonska odredba onemogućuje razvijanje višestranačkog demokratskog
sustava.

Č;lanak 24. stavak 4. Zakona, razraduje okvirne i načelne odredbe Ustava
glede odredivanja načina diobe zastupničkih mandata prema izbornim rezultatima,
a u granicama utvrđenog izbornog sustava, vezano uz potreban minimalni
postotak glasova.

Ocjena je Suda da prohibitivne klauzule, određene navedenom zakonskom
odredbom, utječu na diobu zastupničkih mjesta te da ta zakonska odredb
nije u suprotnosti niti jednoj od najviših ustavnih vrednota iz članka
3. Ustava, posebno ne višestranačkom demokratskom sustavu.

Članak 14. Zakona o izmjenama i dopunama kojim je članak 24a. dodan
kao novi članak u Zakonu o izborima zastupnika u Sabor Republike Hrvatske,
podnositelji zahtjeva nalaze suprotnim članku 11., članku 2. i članku 45.
stavak 2. Ustava.

Glede takvog osporavanja ukazuje se na činjenicu da Ustav sadrži samo
okvirne i načelne odredbe o izbornom postupku i odredivanju načina diobe
zastupničkih mandata prema izbornim rezultatima, dok njihovu razradu prepušta
izbornom zakonodavstvu.

Odredbama članka 24a. ureden je sustav i tehnika obavljanja raspodjele
zastupničkih mandata prema izbornim rezultatima, dakle, osporena odredba
upravo razrađuje dio izbornog postupka koji je Ustavom prepušten izbornom
zakonodavstvu.

Stoga je ocjena Suda da takva odredba nije u suprotnosti temeljnim odredbama
Ustava Republike Hrvatske iz članka 1. i članka 2., a niti odredbi stavka
2. članka 45. Ustava.

Konačno, Sud ocjenjuje da je i dio zahtjeva kojim podnositelji upućuju
na neustavnost odredbe članka 27. Zakona o izmjenama i dopunama kojim je
u Zakonu o izborima zastupnika u Sabor Republike Hrvatske, ispod podnaslova
"Prijelazne i završne odredbe", dodan novi članak 58a., neosnovan.

Naime, uzrokom unošenja ovakve prijelazne i završne odredbe u navedeni
Zakon je Ustavni zakon o privremenom neprimjenjivanju pojedinih odredbi
Ustavnog zakona o Ijudskim pravima i slobodama i o pravima etničkih i nacionalnih
zajednica ili manjina u Republici Hrvatskoj ("Narodne novine"
broj 68/1995).

I podnositelji zahtjeva, u svezi te odredbe osporenog Zakona, upućuju
na razloge koje su dali u svom zahtjevu za ocjenu ustavnosti navedenog
Ustavnog zakona, podnijetom Ustavnom sudu Republike Hrvatske, navodeći
u zahtjevu čiji su razlozi predmetom ove ustavnosudske ocjene, samo da
je ta odredba protuustavna.

Stoga, u ovom postupku ocjene ustavnosti, Sud ocjenjuje da osporena
prijelazna i završna odredba članka 58a., kako u dijelu kojim određuje
privremeno (do objave rezultata popisa pučanstva Republike Hrvatske) neprimjenjivanje
odredbi Zakona o izborima zastupnika u Sabor Republik Hrvatske, kojima
je regulirana zastupljenost pripadnika etničkih i nacionalnih zajednica
ili manjina u Saboru (stavak 1. članka 58a.) tako i u dijelu kojim se razraduje
izborni sustav i izborna tehnika glede zastupIjenosti u Saboru (stavak
2., 3., 4., 5. i 6. članka 58a.), nije u suprotnosti s Ustavom.

Iz svih navedenih razloga Ustavni sud je, na temelju odredbi članka
19. Ustavnog zakona o Ustavnom sudu Republike Hrvatske, donio odluku kao
pod točkom 1. izreke.

Odluka o objavi iz točke II. izreke, temelji se na odredbi članka 20.
stavak 1. Ustavnog zakona o Ustavnom sudu Republike Hrvatske.

Broj: U-I-821/95

Zagreb, 18. listopada 1995.

USTAVNI SUD REPUBLIKE HRVATSKE

Predsjednik

Jadranko Crnić, v.r.

Odluka, NN 84/1995-1375
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)